COSENTYX®

SEKUNKINUMAB = COSENTYX®

1. Hensikten med kontrollrutiner og ansvarsforhold:

* Behandlingen med biologisk medisin for revmatisk sykdom er en spesialistoppgave, men vi er avhengige av tilbakemelding fra fastlege og/eller pasient ved bivirkninger, endring av blodbildet eller om det oppstår kontraindikasjoner for videre behandling.
* Hensikten med kontrollrutiner med blant annet blodprøver er å fange opp tegn på bivirkninger, toksisitet eller kontraindikasjoner før alvorlige komplikasjoner inntrer.
* Pasienten har fått generell informasjon om Cosentyx®. Pasienten har fått utlevert informasjonsark fra Norsk Revmatologisk Forening ang preparatet.
* Pasienten er informert om at det er pasientens ansvar å møte opp til kontroller og blodprøvetaking hos fastlege som anbefalt.

2. Virkningsmekanisme og dosering av Cosentyx®

* Cosentyx® er klassifisert som et biologisk legemiddel, mer spesifikt et fullstendig monoklonalt antistoff som bindes selektiv til og nøytraliserer proinflammatorisk cytokin interleukin 17A. Dette medfører demping av betennelses- og immunceller.
* Cosentyx® kan brukes alene eller i kombinasjon med methotrexat (MTX) til behandling av psoriasisartritt eller ankyloserende spondylitt som har respondert utilstrekkelig på eller er intolerent ovenfor ett eller flere DMARDs.
* Effekten av Cosentyx® inntrer som regel raskt og øker de første 6 mnd. Ved manglende effekt innen 6 mnd avsluttes behandlingen.
* Cosentyx® kan kun forskrives eller fornyes av revmatolog = såkalt H-resept.
* Cosentyx® tas subcutant og doseringen er 150 mg eller 300 mg avhengig av indikasjon. Doseringen er ukentlig den første måneden, etter dette månedlig på fast dato.

3. Generelle bivirkninger av Cosentyx®

* **Infeksjoner:**Økt infeksjonstendens, spesielt ØLI og soppinfeksjoner.
* **Benmargsdepresjon (sjelden):** Nøytropeni kan forekomme.
* **Leverpåvirkning:** Forhøyede leverenzymer.
* **Hud:** Utslett på injeksjonsstedet forekommer. Krever sjelden behandling.
* **Generelle plager:** Hodepine. Svimmelhet. Fordøyelsesbesvær. Diare. Hoste. Rhinitt. Oral herpes.

4. Blodprøvekontroller ved Cosentyx®

* Ved oppstart Cosentyx® anbefales blodprøver hos fastlegen 14 dager etter oppstart, deretter månedlig i 3 mnd, og deretter hver 3 måned etter dette.
* Blodprøver som skal tas er CRP, hb, hvite med differensialtelling, trombocytter, kreatinin, GFR, ASAT, ALAT, ALP og albumin.

Kontakt revmatolog hvis:

1. Stigende eller høy CRP som enten tegn på infeksjon eller inflammasjon
2. Hb - < 9.0 eller reduksjon på > 2
3. Hvite < 0
4. Nøytrofile granulocytter < 1.5
5. Trombocytter < 100
6. ALAT/ASAT/ALP > x 2 øvre referanseområde
7. Stigende kreatinin og fallende GFR

5. Viktige generelle råd

Økt infeksjonsfare og skal seponeres ved infeksjon

* Pasienter på Cosentyx ®er mer utsatt for infeksjoner, og ved tegn på infeksjon skal Cosentyx® seponeres til infeksjonen er ferdigbehandlet. Dette gjelder også lokaliserte infeksjoner.
* Kontakt revmatolog hvis residiverende infeksjoner. Behandlingen bør/skal avbrytes dersom pasienten utvikler en alvorlig infeksjon, en opportunistisk infeksjon eller sepsis.

Seponer hvis:

* påvist kreftsykdom: Cosentyx® kan muligens påvirke pasientens forsvar mot malignitet . Hvis pasienten utvikler kreftsykdom under behandling ta kontakt med revmatolog for vurdering.
* Seponer hvis demyeliserende sykdom

Kontraindusert ved graviditet og amming

* Cosentyx® er kontraindusert hos gravide. Fertile kvinner bør rådes til å bruke sikker prevansion under behandling og i minst 5 mnd etter siste dose. Cosentyx® er kontraindusert under amming.
* Det finnes ingen god dokumentasjon på om Cosentyx® kan påvirke sædcellene eller gir teratogen effekt, og menn som ønsker å bli far kan fortsette med behandlingen.

Morbus Chron - bør ikke brukes

* Cosentyx® bør ikke brukes ved Morbus Chron da sykdomsfoverring, i noen tilfeller. alvorlige, er sett.

Lever- og nyresykdom - brukes med forsiktighet

* Cosentyx® er et relativt nytt immundempende preparat, og en vet en å ikke om medikamnetdosen må justeres ved samtidig nedsatt lever- og nyrefunksjon. Forsiktighet anbefales.

Marevan -Interaksjon

* Cosentyx® interagerer med Marevan – dette tilsier at endring av Marevan-dosen avhengig av INR-verdier kan være nødvendig etter oppstart Cosentyx®.

Kirurgiske inngrep

* Cosentyx® bør seponeres før kirurgiske inngrep.
* Store kirurgiske inngrep = innsetting av implantater, karkirurgi og kreftkirurgi = 4 uker.
* Mindre kirurgiske inngrep = artroskopiske inngrep og mindre hudoperasjoner = 2 uker.
* Cosentyx® bør gjeninnsettes 2 uker post-operativ – forutsett ukomplisert sårtilheling og fravær av infeksjon. Dette gjelder både om preparatet taes subcutant eller intravenøst.

Vaksiner

* **Ikke-levende vaksiner**kan gis og det anbefales minimum influensavaksine årlig. Alle som settes på Cosentyx® får pneumokokkvaksine pneumovax (PPV23) før oppstart, og siden hver 10ende år.
* **Levende, svekkede vaksiner er kontraindusert:** Hvis behov for å gi slike vaksiner skal infeksjonslege kontaktes.

Kontaktinformasjon

SKULLE DET VÆRE SPØRSMÅL KAN REVMATOLOGISK AVDELING KONTAKTES

Kilder:

1. Nasjonal prosedyre for diagnostikk, behandling og oppfølging av revmatoid artritt i Norge
2. Veileder i svangerskap og revmatiske sykdommer
3. Medikamentark UNN

[Gudleik Jørstad](https://samnet.no/profil/383)  04.04.2019

© Fastlegeportalen 2015 - 2022